लिव एंड मॅडी

लिव एंड मॅडी () एक अमेरिकी प्रहसन धारावाहिक है। जिसे जॉन डी. बेक और रॉन हार्ट ने बनाया है। यह 19 जुलाई 2013 से 24 मार्च 2017 तक डिज़्नी चैनल पर दिखाया गया था। इस शो में डव कैमरून ने दो जुड़वाँ बहनों—लिव और मॅडी—का रोल किया है। दोनों एक जैसी दिखती हैं लेकिन उनकी आदतें और पसंद बिल्कुल अलग हैं।

लिव एक अभिनेत्री है, जो हॉलीवुड में चार साल काम करने के बाद घर लौटती है। वह “सिंग इट लाउड!” नाम की टीवी सीरीज़ में काम करती है। मॅडी को बास्केटबॉल बहुत अच्छा आता है और वह एक स्टार खिलाड़ी है। कहानी इस बारे में है कि लिव, अपनी शो की शूटिंग बंद होने के बाद, कैसे फिर से अपने परिवार के साथ नॉर्मल जिंदगी में ढलने की कोशिश करती है।

शो में और भी किरदार हैं: जॉय ब्रैग — जॉय रूनी, तेनज़िंग नोर्गे ट्रेनर — पार्कर रूनी, काली रोचा — कैरेन रूनी और बेंजामिन किंग — पीट रूनी। जॉय और पार्कर, लिव और मॅडी के छोटे भाई हैं। कैरेन और पीट उनके मम्मी-पापा हैं।

इस शो का आखिरी सीज़न “लिव एंड मॅडी: कैली स्टाइल” था, क्योंकि इसमें कहानी कैलिफ़ोर्निया में होती है। इस सीज़न में लॉरेन लिंडसे डोंज़िस ने रूबी का रोल किया—वह उनकी छोटी कज़िन है और दोनों की “नयी बहन जैसी” बन जाती है। इस सीज़न में पीट नहीं दिखते, और उनकी जगह रूबी को लाया गया।

 कहानी 
लिव रूनी एक मशहूर और बेफिक्र अभिनेत्री है, जो हॉलीवुड में अपनी हिट टीवी सीरीज़ सिंग इट लाउड की शूटिंग करने के बाद चार साल बाद अपने शहर—स्टीवंस पॉइंट, विस्कॉन्सिन—वापस आती है। उसकी जुड़वां बहन मैडी, जो स्पोर्ट्स में बहुत अच्छी है और बास्केटबॉल स्टार है, उसे खुशी से वापस घर में स्वागत करती है।

दोनों बहनों के दो छोटे भाई हैं: जॉय, जो एक थोड़ा अजीब-सा टीनएजर है। पार्कर, जो बहुत शरारती और स्मार्ट है, और घर का सबसे छोटा बच्चा है।

उनकी माँ कैरेन स्कूल की साइकोलॉजिस्ट हैं और बाद में वाइस प्रिंसिपल बनती हैं। उनके पिता पीट मैडी की स्कूल बास्केटबॉल टीम के कोच हैं, और बाद में बेलोइट, विस्कॉन्सिन में एक कॉलेज टीम को कोच करने लगते हैं।

सीरीज़ का मुख्य फोकस यह है कि लिव हॉलीवुड की ग्लैमरस लाइफ से निकलकर फिर से अपनी आम परिवार वाली जिंदगी में कैसे ढलती है। ज़्यादातर घटनाएँ रूनी परिवार के घर या रिजवुड हाई स्कूल में होती हैं।

सीज़न 3 के अंत में उनके घर में बड़ा नुकसान हो जाता है। मैडी कॉलेज के लिए  लॉस एंजिल्स चली जाती है, और बाकी परिवार (पीट को छोड़कर) मालिबू में कैरेन की बहन डेना और उसकी बेटी रूबी के साथ रहने लगते हैं। सीरीज़ का चौथा सीज़न वहीं मालिबू में होता है।

स्वागत
कॉमन सेंस मीडिया की एमिली एशबी ने इस सीरीज़ को पाँच में से तीन स्टार दिए। उनका कहना है कि यह एक मज़ेदार फैमिली सिटकॉम है और 7 साल या उससे ज़्यादा उम्र के बच्चों के लिए ठीक है। उन्हें यह भी अच्छा लगा कि शो भाई-बहनों की लड़ाई जैसे आम पारिवारिक मुद्दों को मज़ेदार तरीके से दिखाता है। उनके मुताबिक, टीनएजर्स की असली परेशानियाँ इसमें ज़्यादा नहीं दिखाई गईं, लेकिन इसी वजह से यह बच्चों के लिए हल्का-फुल्का और टेंशन-फ्री शो बन जाता है।

 द न्यूयॉर्क टाइम्स के नील जेनज़लिंगर ने इस सीरीज़ की तुलना पुराने शो द पैटी ड्यूक शो से की। उन्होंने इसे हल्की-फुल्की और थोड़ी मज़ेदार कॉमेडी बताया। उन्होंने डव कैमरून की तारीफ़ की—कहा कि वह मॅडी के साधारण स्वभाव और लिव के स्टार जैसे अंदाज़, दोनों किरदार बहुत अच्छे से निभाती हैं। उन्होंने यह भी कहा कि इस तरह की कहानी से लेखकों को अलग-अलग मज़ेदार स्थितियाँ बनाने के बहुत मौके मिलते हैं।

 सन्दर्भ 

 बाहरी कड़ियाँ 


श्रेणी:दशक 2010 की अमेरिकी टेलिविज़न शृंखलाएँ
श्रेणी:अंग्रेज़ी भाषा के टीवी कार्यक्रम